als_Latn dik_Latn sag_Latn
Ju bezdis “mbllaçitja” e çamçakëzit? Mund të vuani nga kjo sëmundje…
Nëse zhurma që bëhet kur dikush thith supën, rrëshqitja e thonjve mbi një sipërfaqe të ngurtë apo tingujt që lëshon një person teksa ha çamçakëz ju bezdisin, atëherë mund të jesh duke vuajtur nga një shqetësim zanor i quajtur misofonia.
Ky term është përcaktuar që në vitin 2001, por vetëm sot Universiteti i Newcastle-it në Mbretërinë e Bashkuar ka kuptuar se çfarë ndodh në tru.
Studimi i publikuar në “Current Biology” shpjegon se si një person i cili vuan nga kjo sindromë, në momentin e parë që dëgjon këto zhurma të bezdisshme, përjeton emocione negative si ankthi dhe nervozizmi.
Studiuesit i vendosën pjesëmarrësit në eksperiment në rezonancë magnetike, për të krahasuar reagimet e njerëzve të prekur nga misofonia me ata që nuk vuajnë, në 3 lloje të saj: zhurma e shiut, një më e bezdisshme si bërtitja e një gruaje si dhe e treta, zhurma “trigger”, e aftë të shkaktojë bezdi. Nga ky eksperiment ishte i dukshëm reagimi i ndryshëm në tru.
Praktikisht, kur truri i këtyre njerëzve dëgjon një tingull të caktuar, nxitet përtej normales. Kjo ka të bëjë me një anomali të mekanizmit të kontrollit të emocioneve: pra truri ndihet më i dobët përballë zhurmave të caktuara për të përballuar emocionet, pasi është tej mase i eksituar.
Për studiuesit ky është një lajm shumë i mirë pasi shumë shkencëtarë ishin skeptikë për një rast të tillë.
E pra, nëse një ditë do të gjendeni përballë dikujt që ka qejf të “mbllaçitet”, mund t’i shpjegoni lehtësisht se vuan nga misofonia. /Blitz.al/
als_Latn als_Latn als_Latn als_Latn als_Latn als_Latn als_Latn als_Latn